stanford-oval/wikipedia huggingface dataset:
Valtakunnanpiiri

Valtakunnanpiirit vuonna 1560

  Burgundin piiri
  Ala-Reinin-Westfalenin piiri
  Reinin vaaliruhtinaskuntien piiri
  Ylä-Reinin piiri
  Ala-Saksin piiri
  Ylä-Saksin piiri
  Frankenin piiri
  Schwabenin piiri
  Baijerin piiri
  Itävallan piiri
  Piireihin kuulumattomat Pyhän saksalais-roomalaisen keisarikunnan alueet.
Valtakunnanpiiri  (saks. Reichskreis, lat. Circulus imperii) oli Pyhässä saksalais-roomalaisessa keisarikunnassa valtioiden yhteenliittymä, jonka pääasialliset tehtävät oli yhteisen puolustuksen järjestäminen ja keisarikunnan verojen kerääminen, mutta jotka olivat myös valtakunnanpäivien organisatorinen rakenne.
Tämä nimitys annettiin Pyhän saksalais-roomalaisen keisarikunnan jaolle, jotka vaihtelivat rajoiltaa usein. Vuonna 1387 keisari Wenzel IV Luxemburgilainen jakoi Saksan ensimmäisen kerran neljään suureen piiriin seuraavasti:
Ylä- ja Ala-Saksi
Reinin alue
Itävalta, Baijeri ja Schwaben
Thüringen ja Franken.
Vuonna 1438 keisari Albrekt II perusti kuusi piiriä, joita hallitsivat Brandenburgin vaaliruhtinas, Salzburgin arkkipiispa, Württembergin kreivi, Mainzin piispa, Kölnin vaaliruhtinas ja Saksin vaaliruhtinas.
Viimein vuonna 1512 keisari Maksimilian I:n alaisuudessa keisarikunta jaettiin viimein kymmeneen piiriin, eli Itävallan, Baijerin, Schwabenin, Frankenin, Ylä- ja Ala-Saksin, Westfalenin, Ylä- ja Ala-Reinin sekä Burgundin piireihin.
Piirien muodostaminen

Vuonna 1500 perustettiin kuusi piiriä Augsburgin valtakunnanpäivien päätöksellä:
Baijerin piiri
Schwabenin piiri
Ylä-Reinin piiri
Ala-Reinin-Westfalenin piiri
Frankenin piiri
Ala-Saksin piiri.
Neljä muuta piiriä perustettiin Nürnbergin valtakunnanpäivien päätöksellä vuosina 1512 ja 1522:
Burgundin piiri
Itävallan piiri
Ylä-Saksin piiri
Reinin vaaliruhtinaskuntien piiri
Pois lukien Burgundin piiri, joka pieneni Yhdistyneiden provinssien erkaannuttua siitä vuonna 1581 ja Ranskan vallattua Burgundin herttuakunnan vuonna 1678 ja Flanderin, nämä kymmenen piiriä pysyivät pääsääntöisesti muuttumattomina aina 1790-luvulle asti, jolloin Ranskan vallankumouksesta seuranneet sodat aiheuttivat merkittäviä muutoksia Pyhän saksalais-roomalaisen keisarikunnan rakenteessa.
Jokaista piiriä johti piiripäivien puheenjohtajana toiminut piiripäällikkö ja piiripäivät koolle kutsuneet ruhtinaat. Tämä jako säilyi 1800-luvun alkuun asti, jolloin se katosi Reinin liiton muodostamisen seurauksena vuonna 1806. Jokaisella piirillä oli omat piiripäivät (Kreistag), vaikkakaan jokainen piirien jäsen ei automaattisesti ollut valtakunnanpäivien (Reichstag) jäsen.
Piirien ulkopuoliset valtiot

Tietyt valtiot eivät kuuluneet mihinkään piiriin:
Böömin kruununmaat eli Böömi, Määri, Sleesia kuten myös Ylä- ja Ala-Lausitz,
Sveitsin valaliiton alueet, jotka nimellisestä kuulumisestaan Pyhään saksalais-roomalaiseen keisarikuntaan olivat käytännössä itsenäisiä,
eräät pohjois-Italian valtiot, kuten myös käytännössä itsenäisiä,
eräät pienvaltiot kuten Mömpelgardin kreivikunta ja Schmalkaldenin läänitys.
Piiripäivät

Piirejä koskevat päätökset (erityisesti keisarikunnan verotus) tehtiin piiripäivillä (Kreistag), joita ei tule sekoittaa valtakunnanpäiviin (Reichstag). Piiripäivillä kokoontui suoraan keisarin alaiset säädyt ja jokaisella edustajalla oli yksi ääni vaikka olisikin edustanut useampaa säätyä päin vastoin kuin valtakunnan päivillä, joissa äänimäärä riippui asemasta.
Ei myöskään ollut tarpeeksi, että oli aatelinen, ruhtinas tai herttua lukuisine maaomistuksineen, vaan piti olla myös suoraan keisarille alamainen, jotta pystyi istumaan piirineuvostossa. Liittolaispolitiikan, perimyksen valloituksen ja ostamisen vuoksi säädyt, niin maaomaisuus kuin yhteiskuntaluokat, jakautuivat suurien aatelissukujen käsiin (Brandenburg, Hohenzollern, Saksi, Baijeri…).
Pfalz sisälsi neljätoista voutikuntaa Reinin molemmin puolin, jonka vuoksi Pfalzin vaaliruhtinaalla oli paikka niin Westfalenin valtakunnanpiirissä  Jülichin kreivikunnan edustajana kuin Baijerin valtakunnanpiirissä Sulzbachin ruhtinaskunnan ja Stauf-Ehrenfelsin läänityksen edustajana. Myös Brandenburgin vaaliruhtinas äänesti niin Westfalenin valtakunnanpiirissä Kleven herttuakunnan ja Moersin ruhtinaskunnan puolesta kuin Ylä-Saksin piiripäivillä Hohensteinin kreivikunnan puolesta.
Jotkut valtakunnan piirit organisoivat hierarkiansa piiripäivien aikana kollegioittain, kuten valtakunnanpäivillä. Frankenin piirissä oli yksi kollegio kirkkoruntinaille, yksi maallisille ruhtinaille, yksi kreiveille ja lääninherroille ja yksi valtakunnankaupungeille. Se mikä erotti tämän valtakunnanpäivistä oli, että jotkut ruhtinaat kuuluivat maallisten ruhtinaiden kollegioon (Nassau-Usingen, Nassau-Saarbrück, Oettingen, Hohenzollern-Sigmaringen…), mutteivat olleet edustettuina valtakunnanpäivillä.
Aiheesta muualla

Kuvia tai muita tiedostoja aiheesta Valtakunnanpiiri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Cercle impérial
Käännös suomeksi
Difallia

Difallia
Difallia on tila, jossa vauvalla on syntyessään kaksi siitintä. Se on erittäin harvinainen epämuodostuma, jonka yhteydessä esiintyy yleensä myös muita poikkeavuuksia, kuten spina bifidaa. Kahden siittimen kanssa syntyvät vauvat ovatkin kasvaneessa vaarassa menehtyä varhain.
Dievs

Dievs ("jumala") tarkoittaa Latvian mytologiassa ylintä jumalaa. Sama sana  tarkoittaa nykylatvian kielessä kristinuskon Jumalaa.  Muinaisessa Latviassa Dievs ei ollut ainoastaan jumalien isä, hän oli olennainen osa niitä (perusolemus). Kaikki muut jumalolennot olivat Dievsin erilaisia muotoja tai ilmentymiä, näin oli erityisesti Mara-jumalattaren ja Laiman kohdalla. Nimi Dievs tarkoitti myös taivasta.
Dievs on historiallisesti sama indoeurooppalaisen uskonnon jumala kuin Tyr, Zeus, Juppiter ja Dyaus Pita.
Dievs on taivaan ja hedelmällisyyden jumala. Vaikka hän kosiskeli Saulea, hänen ei tiedetä olleen naimisissa. Hänen poikansa tunnetaan nimellä Dieva dēli: he olivat Saulen tytärten (Saules meitas) kosijoita ja heidän lukumääränsä vaihteli eri kertomuksissa. Yksi Dievsin pojista on Miķelis, tähtitieteen, ennustamisen ja yltäkylläisyyden jumala.
Dieudonné Yougbaré

Dieudonné Yougbaré (16. helmikuuta 1917 Koupéla – 4. marraskuuta 2011) oli burkinalainen roomalaiskatolinen piispa. Hänet vihittiin papiksi 8. huhtikuuta 1945 ja nimitettiin Koupélan hiippakunnan piispaksi 29. helmikuuta 1956. Piispaksi vihkiminen seurasi 8. heinäkuuta. Pääkonsekraattorina toimi Pierre-Marie Gerlier, jota avustivat Emile-Joseph Socquet ja André-Joseph-Prosper Dupont.
Yougbaré osallistui Vatikaanin toiseen kirkolliskokoukseen. Hän jäi eläkkeelle 1. kesäkuuta 1995.
Dinar

| Dinar |
| --- | --- |
 Dinar
 Koordinaatit: 38°04′18″N, 30°09′56″E 
Valtio:   Turkki
Maakunta:  Afyonkarahisarin maakunta
Väkiluku (2019):  47 400
 
 www.dinar.bel.tr 
Infobox OKVirheellinen NIMI-arvo: 
Dinar on piirikunta Afyonkarahisarin maakunnassa, Turkissa. Vuonna 2019 alueen väkiluku oli 47 400. Dinar sijaitsee noin 106 kilometrin päässä kaupungista Afyonkarahisar.
Aiheesta muualla

Piirikunnan kotisivut
Diego Poyet

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Diego Poyet González
Syntymäaika: 8. huhtikuuta 1995
Syntymäpaikka: Zaragoza, Espanja
Pelipaikka: keskikenttäpelaaja
Pituus: 180 cm
Seura
Seura: West Ham United
Pelinumero: 23
Junioriseurat
2006-2013: Charlton Athletic
Seurat
| Vuodet | Seura | O | (M) |
| 2013-2014 | Charlton Athletic | 20 | (0) |
| 2014- | West Ham United | 3 | (0) |
| 2014 | Huddersfield Town (laina) | 2 | (0) |
Maajoukkue
| 2011-2012 | Englanti U17 | 6 | (0) |
| 2015- | Uruguay U20 | 7 | (0) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2015.  Maajoukkueuran tilastot päivitetty 22. tammikuuta 2014.
Diego Poyet González (s. 8. huhtikuuta 1995 Zaragoza, Espanja) on Espanjassa syntynyt englantilainen jalkapalloilija, joka omaa uruguaylaiset sukujuuret. Poyet edustaa nykyisin Valioliigassa pelaavaa West Ham Unitedia. Hän on pelipaikaltaan keskikenttäpelaaja. Poyetin isä, uruguaylainen Gus Poyet on myös entinen jalkapalloilija, joka pelasi Real Zaragozassa Diegon syntymän aikaan. Gus Poyet on toiminut myös muun muassa Sunderland AFC:n päävalmentajana.
Ura > Seurajoukkueura

Diego Poyet on Charlton Athleticin kasvatti ja edusti seuraa aina vuoteen 2014 asti, jolloin hän siirtyi neljän vuoden sopimuksella Valioliigan West Hamiin. Ensimmäisellä kaudellaan West Hamissa Poyet pelasi vain kolme liigaottelua käyden kauden aikana lainalla Englannin mestaruussarjan Huddersfield Townissa, jossa otteluita kertyi kaksi.
Ura > Maajoukkueura

Poyet voi edustaa maajoukkuetasolla joko synnyinmaataan Espanjaa, vanhempiensa kotimaata Uruguayta tai Englantia, jossa hän on asunut pitkään. Hän on edustanut Englantia alle 17-vuotiaissa ja Uruguayta alle 20-vuotiaissa. Poyet kuuluu Uruguayn joukkueeseen vuoden 2015 MM-kilpailuissa
Käännös suomeksi
Didot (täsmennyssivu)

Didot voi viitata seuraaviin:
Didot, ranskalainen kirjanpainajien, kustantajien ja kirjakevalajien suku, joka vaikutti 1700- ja 1800-luvulla
Didot, kirjainsuunnittelija Firmin Didotin suunnittelemille kirjaimille perustuvat uusantiikva-kirjaintyypit
Didot, kaukasialainen kansa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Didot”, voi hakea sivunnimihaulla, laajalla sivunnimihaulla tai tekstihaulla.
Valkoyökönlehti

| Valkoyökönlehti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Vesihernekasvit Lentibulariaceae
Suku::  Yökönlehdet Pinguicula
Laji::  alpina
Kaksiosainen nimi
 Pinguicula alpina  L., 1753 
 Valkoyökönlehden levinneisyys
Katso myös
   Valkoyökönlehti Wikispeciesissä   Valkoyökönlehti Commonsissa 
Infobox OKNimi-testi OK: 
Valkoyökönlehti (Pinguicula alpina) on pieni, monivuotinen, Euraasiassa tavattava yökönlehtilaji. Laji käyttää ravinnokseen pieniä hyönteisiä eli se on lihansyöjäkasvi.
Ulkonäkö ja koko

Valkoyökönlehden lehdet ovat tyviruusukkeena maan rajassa. Ruusukkeessa on tavallisesti 5–8 lyhytruotista lehteä. Vaalean kellanvihreä lehtilapa on 2–5 senttimetrin pituinen, ehytlaitainen, soikeahko ja laidoiltaan ylöspäin kiertyvä. Lehtien yläpinta on tahmea. Lehtiruusukkeen keskeltä nousee tavallisesti 1–4 kukkavanaa, jotka ovat 5–15 senttimetriä pitkiä. Vana on lähes kalju ja sen kärjessä on kukka. Kukan verhiö on kaksihuulinen: ylähuuli on kolmiliuskainen ja alahuuli kaksiliuskainen. Teriö on 10–16 millimetriä pitkä ja väriltään valkoinen, lisäksi alahuulessa on yksi tai kaksi keltaista täplää. Myös teriö on kaksihuulinen: ylähuuli on kaksiliuskainen ja alahuuli kolmiliuskainen. Nielu on avoin. Teriön kannus on lyhyt, leveä, käyrä ja tylppä. Kota on monisiemeninen. Kasvin juuret ovat pitkiä ja paksuja. Suomessa valkoyökönlehti kukkii kesä-heinäkuussa. Valkoyökönlehti leviää suvuttomasti mehevien juuriensa avulla ja muodostaa tiiviitä mättäitä.
Levinneisyys

Valkoyökönlehti on Euraasiassa kasvava vuoristojen ja pohjoisten seutujen laji. Sen levinneisyysalue on jääkauden jäljiltä hajanainen. Euroopassa sitä tavataan Pyreneillä, Alppien alueella, Karpaateilla, Islannissa, Norjan ja Ruotsin keski- ja pohjoisosissa, Pohjois-Suomessa ja Pohjois-Venäjällä. Lisäksi sitä tavataan kalkkialueilla Ruotsin Gotlannissa sekä paikoin Baltiassa. Skotlannista laji on kuollut sukupuuttoon. Aasian puolella valkoyökönlehden levinneisyysalue jatkuu Pohjois-Siperiassa, sekä erillisinä esiintyminä Mongoliassa ja Himalajan alueella.
Suomessa valkoyökönlehti kuuluu alkuperäislajistoon. Lajia tavataan Suomessa ainoastaan Lapissa ja Koillismaalla. Yleisin laji on Sallan–Kuusamon alueella, Utsjoella, Inarin pohjoisosissa sekä Käsivarren pohjoisosissa Enontekiöllä.
Elinympäristö

Valkoyökönlehti vaatii kostean kasvupaikan. Sitä kasvaa muun muassa letoilla, tihkupinnoilla, puronvarsilla ja kosteilla kallionseinämillä. Laji on kalkinsuosija.
Valkoyökönlehden kasvupaikat ovat niukkaravinteisia. Lisäravinteita kasvi saa muiden yökönlehtilajien tapaan saalistamalla hyönteisiä. Kiiltävät mutta tahmeat lehdet houkuttelevat pieniä hyönteisiä, jotka jäävät niihin kiinni. Kun hyönteinen on kuollut, lehden pinnalla olevat entsyymit sulattavat sen vähitellen kasvin ravinnoksi.
Käyttö

Ruotsissa eri yökönlehtilajeja on käytetty viilin tapaisen maitotuotteen valmistukseen. Tuoreita lehtiä laitettiin siivilän pohjalle ja päälle kaadettiin maitoa. Siivilöidyn maidon annettiin seistä muutaman päivän, kunnes se oli jähmettynyt viiliksi. Valmistustavan kirjoitti ylös jo Carl von Linné teoksessaan Flora Lapponica (1737).
Aiheesta muualla

Kasviatlas 2011: Valkoyökönlehden levinneisyys Suomessa
Pinkka, Lajituntemuksen oppimisympäristö: Valkoyökönlehti (Pinguicula alpina)[vanhentunut linkki]
LuontoPortti: Valkoyökönlehti (Pinguicula alpina)
Flora of China: Pinguicula alpina (englanniksi)
Pinguicula.org: Pinguicula alpina (englanniksi)
Valkoyökönlehden kukkia.
Suvuttoman lisääntymisen tuloksena syntynyt tiivis mätäs Sloveniassa.
Valkoyökönlehti kuvattuna Kilpisjärvellä.
Diandran diskografia

| 0 | 1 | 2 |
| --- | --- | --- |
 Diandra Maailma kylässä -festivaalilla 2013.
Julkaisut
| ↙Studioalbumit | 3 |  |
| ↙Singlet | 15 |  |
| ↙Musiikkivideot | 4 |  |
| ↙Vierailijana | 8 |  |
Tämä artikkeli on suomalaislaulaja Diandran diskografiasta.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Outta My Head |  Julkaistu: 6. heinäkuuta 2012  Levy-yhtiö: Universal  Formaatti: CD, lataus | #1  | 15 500+   (Kultalevy) |
| Dynamiittii |  Julkaistu: 24. lokakuuta 2014  Levy-yhtiö: Universal  Formaatti: CD, lataus | #12  | Kultalevy  |
| Kerran joulukuun aikaan |  Julkaistu: 6. marraskuuta 2015  Levy-yhtiö: Universal  Formaatti: CD, Digitaalinen | #15  | — |
Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2012 | ”Onko Marsissa lunta?” | — | — | — | Outta My Head |
| 2012 | ”Outta My Head” | 5  | 16  | 3  | Outta My Head |
| 2012 | ”Prinsessalle” | — | — | — | Outta My Head |
| 2013 | ”Colliding Into You” | — | — | 26  |  |
| 2013 | ”Lost” | — | — | — |  |
| 2014 | ”Paha poika” | 9  | 1  | 64  | Dynamiittii |
| 2014 | ”Onni on” | 29  | — | 25  | Dynamiittii |
| 2014 | ”Kuitenkin” | — | — | 43  | Dynamiittii |
| 2015 | ”Pidä huolta” | — | — | — |  |
| 2015 | ”Lintu” | — | — | — | Kerran joulukuun aikaan |
| 2016 | ”Huitoo”   (mukana Cheek) | 3  | 20  | — |  |
| 2016 | ”Nadaa” | 21  | — | — |  |
| 2016 | ”Talvimaa” | — | — | 88  |  |
| 2017 | ”Light Up the Ice” | — | — | 99  |  |
| 2020 | ”Koti” | — | — | — |  |
| 2023 | ”Night in Paris” | — | — | — |  |
Musiikkivideot

Outta My Head (ohj. Mikko Harma)
Prinsessalle (ohj. Juha Reini)
Lost (ohj. MVP74)
Onni on (ohj. Hannu Aukia)
Vierailijana

| Vuosi | Artisti | Kappale | Albumilta |
| --- | --- | --- | --- |
| 2013 | Mikael Gabriel | ”Päästä mut pois” | Mun maailma |
| 2013 | Cheek | ”Fiiliksissä” | Kuka muu muka |
| 2014 | Vihreät valot | ”Reunalla” | — |
| 2014 | Uniikki | ”Niin hyvä on” | Pienen miehen isot hitit |
| 2015 | Mikael Gabriel | ”Viimeisen kerran” | Versus |
| 2015 | Uniikki | ”Rauhaa” | Pikku prinssi |
| 2017 | Sakke Aalto | "Pari kilometriä" | Neuroottinen, dramaattinen, charmikas |
| 2019 | Uniikki | "SuomiLove" | — |
| 2023 | Aste | "Köyhä laulaa" |  |
Diandran Idolsissa esittämät kappaleet

| Kappale> Koelaulu | Alkuperäinen esittäjä> Koelaulu |
| --- | --- |
”I Have Nothing”: Whitney Houston
Teatteriviikonloppu
”Fighter”   (rivilaulu): Christina Aguilera
”Just the Way You Are”   (ryhmälaulu): Bruno Mars   yhdessä Sini Tuomisen, Torsten Borgin ja Alek Hautasen kanssa
”Set Fire to the Rain”   (sooloesitys): Adele
Top 15
”Hurt”: Christina Aguilera
|  | Kappale | Alkuperäinen esittäjä |
| --- | --- | --- |
| 1. | ”I Have Nothing” | Whitney Houston |
| 2. | ”Only Girl (In the World)” | Rihanna |
| 3. | ”Stronger (What Doesn't Kill You)” | Kelly Clarkson |
| 4. | ”Prinsessalle” | Johanna Kurkela |
| 5. | ”Born This Way” | Lady Gaga |
| 6. | ”With or Without You” | U2 |
| 7. | ”Missä muruseni on”   ”Falling Slowly” |  Jenni Vartiainen  Glen Hansard & Markéta Irglová  duettona Torsten Borgin kanssa  |
| 8. | ”Listen”   ”I Wanna Dance with Somebody” | Beyonce   Whitney Houston |
| 9. |  ”Firework”  ”I Will Always Love You”  ”Onko Marsissa lunta?”  |  Katy Perry  Whitney Houston  Diandra Flores |
Diribe Welteji

| Mitalit | Mitalit | Mitalit |  |
| --- | --- | --- | --- |
|  Welteji vuonna 2023 |  Welteji vuonna 2023 |  Welteji vuonna 2023 |  |
Maa:  Etiopia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2023 | 1 500m |  |
| Maantiejuoksun MM  | Maantiejuoksun MM  | Maantiejuoksun MM  |  |
|  Kultaa | Riika 2023 | Maili |  |
Diribe Welteji Kejelcha (s. 13. toukokuuta 2002) on etiopialainen keskimatkojen juoksija ja MM-mitalisti.
Welteji voitti vain 16-vuotiaana 800 metrillä alle 20-vuotiaiden maailmanmestaruuden Tampereella 2018 kisaennätyksellä 1.59,74. Vuonna 2019 hän voitti kultaa 1 500 metrillä alle 20-vuotiaiden Afrikan mestaruuskisoissa. Samana vuonna hän osallistui ensimmäisiin aikuisten MM-kilpailuihinsa Dohassa. Hän jäi 800 metrin kilpailussa semifinaaleihin.
Nairobissa 2021 Welteji saavutti alle 20-vuotiaiden MM-hopeaa 1 500 metrillä. Tokion olympialaisissa 2021 hän jäi 1 500 metrin alkueriin ajalla 4.10,25.
Heinäkuussa 2022 hän sijoittui Eugenessa MM-kilpailuissa 800 metrillä neljänneksi ennätyksellään 1.57,02. Kuukautta myöhemmin Puolan Chorzówissa hän voitti ensimmäistä kertaa Timanttiliigan osakilpailun. Hän juoksi 1 500 metrin kilpailussa uuden kisaennätyksen ja henkilökohtaisen ennätyksensä 3.56,91.
Welteji saavutti Budapestissa 2023 MM-hopeaa 1 500 metrin kilpailussa ajalla 3.55,69. Syyskuussa 2023 hän sijoittui 1 500 metrillä kauden 2023 Timanttiliigan finaalissa Eugenessa toiseksi ennätysajallaan 3.53,93. Lokakuussa 2023 Welteji voitti Riiassa ensimmäistä kertaa järjestetyissä maantiejuoksun MM-kilpailuissa kultaa mailin matkalla, kirjaten harvoin juostavan matkan maailmanennätykseksi 4.20,98.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 800 m | 1.57,02 | Eugene | 24. heinäkuuta 2023 |
| 1 500 m | 3.53,75 | Eugene | 25. toukokuuta 2024 |
| Maili, maantie | 4.20,98 WR | Riika | 1. lokakuuta 2023 |
WR = Maailmanennätys
Deathcrush

| Deathcrush Mayhem |
| --- | --- | --- |

EP-levyn tiedot
 Äänitetty : 1987, Norja
 Julkaistu: maaliskuu 1987
 Tuottaja(t): Mayhem
 Tyylilaji: black metal, death metal
 Kesto: 18.33
 Levy-yhtiö: Posercorpse, Deathlike Silence
Mayhemin muut julkaisut
| Pure Fucking Armageddon 1986 | Deathcrush 1987 | Live in Leipzig 1993 |
Deathcrush on norjalaisen black metal -yhtyeen Mayhemin ensimmäinen studiojulkaisu vuodelta 1987. Kyseinen EP on yksi ensimmäisiä varsinaisia black metal -tuotoksia, ja albumin kappaletta "Deathcrush" on esittänyt noin sata muutakin heavy metal -yhtyettä. Toisin kuin muilta Mayhemin julkaisuilta, voi Deathcrushilta löytää hieman death metal -painotteisia piirteitä – levy on paljolti goren inspiroima (jonka voi huomata jo kappaleiden nimistä) ja kitarat on viritetty alemmas kuin mitä on black metalille tyypillistä.
Kappaleet

Silvester Anfang – 1.56
Deathcrush – 3.33
Chainsaw Gutsfuck – 3.32
Witching Hour – 1.49 (Venom-cover)
Necrolust – 3.37
(Weird) Manheim – 0.48
Pure Fucking Armageddon – 2.09
Outro – 1.09
"Outro" on vain alkuperäisellä julkaisulla. Virallisilta uusintapainoksilta sitä ei löydy.
Kokoonpano

Maniac (Sven Erik Kristiansen) – laulu
Euronymous (Øystein Aarseth) – kitara
Necrobutcher (Jørn Stubberud) – basso
Manheim (Kjetil Manheim) – rummut
Messiah (Eirik Nordheim) – laulu kappaleessa Witching Hour ja Pure Fucking Armageddon
+
Conrad Schnitzler – rummut (kappale "Silvester Anfang")
Aiheesta muualla

Deathcrush Discogsissa. (englanniksi)
Albumi Deathcrush Encyclopaedia Metallum -sivustolla (englanniksi)
Didot (kirjaintyyppi)

Didot
Didot on yksi tunnetuimmista uusantiikva-kirjaintyypeistä. Se on saanut nimensä ranskalaiselta Didotin perheeltä, jotka toimivat 1700- ja 1800-luvulla kirjanpainajina, kustantajina ja kirjainmuotoilijoina. Nykypäivänä käytettävät Didot-kirjaintyypit perustuvat Firmin Didotin 1800-luvun alussa suunnittelemiin kirjaimiin, jotka henkivät valistuksen ajan objektiivisia ja rationaalisia piirteitä. Yksi tunnetuimmista nykyisin käytössä olevista Didot-kirjaintyypeistä on kirjainsuunnittelija Adrian Frutigerin suunnittelema ja Linotypen julkaisema Linotype Didot. Muita versioita ovat esimerkiksi GFS Didot, Firmin Didot ja Hoefler & Co:n HTF Didotin eri variaatiot.
Don Jessop

Don Jessop vuonna 1968.
Donald Scott "Don" Jessop (21. kesäkuuta 1927 – 21. toukokuuta 2018) oli australialainen poliitikko. Hän syntyi Adelaidessa ja opiskeli Adelaiden yliopistossa, minkä jälkeen hänestä tuli optometristi Port Augustassa. Hän pääsi valtuutetuksi City of Port Augustassa. Vuonna 1966 hänet valittiin liberaalina Australian edustajainhuoneeseen Greyn vaalipiiristä; hän voitti istuneen Jack Mortimerin.
Vuonna 1969 Jessop putosi edustajainhuoneesta, ja häntä seurasi siellä Laurie Wallis. Vuonna 1970 Jessop tuli valituksi Australian senaattiin, jossa hän istui, kunnes hänet voitettiin vuonna 1987.
Käännös suomeksi
Dirhem

Aghlabidien dirhami, tekstinä Ibrahim ibn al-Aghlab ja al-Mamun.
Dirhem, dirhemi, dirheemi, dirham, on vanha itämainen, kalifien aikana lyöty hopearaha. Se on myös Turkissa käytetty vähäinen paino, noin 3,2 grammaa. Dirham on myös Marokon ja dirhami Yhdistyneitten arabiemiraattien rahayksikkö.
Aiheesta muualla

Kun viikingit ja arabit kohtasivat – eli miten hopeadirhem päätyi lietolaiseen peltoon? YLE Areena podcast, 19.8.2024
Kuvia tai muita tiedostoja aiheesta Dirhem Wikimedia Commonsissa
Dannii Minogue

| Dannii Minogue |
| --- | --- |
 Dannii Minogue vuonna 2012.
Henkilötiedot
Syntynyt: 20. lokakuuta 1971 (ikä 52)
Ammatti:  laulaja, näyttelijä, malli, vaatesuunnittelija
Muusikko
Taiteilijanimi:  Dannii
Aktiivisena:  1990–
Tyylilajit:  pop, dance
Levy-yhtiöt:  Universal : All Around The World
Aiheesta muualla
www.danniiminogue.com
  [ Muokkaa Wikidatassa ] [ ohje ]  
Danielle Jane ”Dannii” Minogue, myös pelkästään Dannii, (s. 20. lokakuuta 1971 Melbourne, Australia) on australialainen poplaulaja, näyttelijä, vaatesuunnittelija ja malli. Hän on laulaja Kylie Minoguen nuorempi sisar.
Minogue aloitti uransa Australian televisiossa seitsemänvuotiaana. Vuosina 1979–1988 hän oli vakituinen vieras musiikkiohjelmassa Young Talent Time. Hän äänitti ensimmäisen soololevynsä samassa ohjelmassa. Levyllä oli muun muassa cover-versio Madonnan ”Material Girl” -kappaleesta.
Lapsuus

Dannii Minoguen isä, australialaissyntyinen Ron Minogue on kirjanpitäjä ja äiti Carol Jones on tanssija. Isän suku on kotoisin Irlannin Claren kreivikunnasta. Äiti puolestaan tuli lapsena siirtolaisena Townsvilleen Walesin Maestegista vuonna 1955. Dannii on kolmesta sisaruksestaan toiseksi nuorin. Kylie-sisko on kuuluisa laulaja ja veli Brendan työskentelee kameramiehenä Australiassa.
Minogue aloitti uransa seitsemänvuotiaana, jolloin hän näytteli television saippuasarjoissa, kuten Skyways ja The Sullivans. Vuonna 1979 hänestä tuli vakituinen vieras viikoittaisessa musiikkiohjelmassa Young Talent Time. Vuonna 1988 hän lähti ohjelmasta jatkaakseen näyttelijän uraansa kapinoivan teinin, Emma Jacksonin roolissa Home and Away -saippuaoopperassa. Syyskuussa 1988 Minogue julkaisi oman Dannii-vaatemallistonsa. Se myytiin loppuun Australiassa kymmenessä päivässä.